钦定古今图书集成/理学汇编/文学典/第117卷 > 高廷献
## 钦定古今图书集成/理学汇编/文学典/第117卷 > 高廷献

按《仪真县志》：“廷献，字献公，号穉修。父荐豁达称乡里
中。廷献承父训，工制艺，试屡第一，为文章宗法，见者
咸以大器期之。然性豪迈，好披览典籍，时说剑亦神
往。尝语人曰：‘儒者以天下为己任，胡屑屑计生产？故
始裘马子终窭，恒自若也。乙酉，由占廪饩领恩荐，会
鼎革旋废，遂决意课生徒，逍散名山大川间，足迹所’”
经，多吟咏。居家事父母，待昆季，无一间言。以时事不
惬怀。每念父死，贫未报，日夕饮痛，遂赍志而殁。著有
《四书讲义》《史段类抄》及《古叶楼冰香草诗集》。卒，年四
十九。